पणजी ः उत्तर गोंय जिल्लोधिकाऱ्यान एका आदेशा वरवीं उत्तर गोंय वाठारांतल्या सगल्या हॉटेलांचे धनी/वेवस्थापन, लॉजिंग-बोर्डिंग, खाजगी गॅस्ट हावसीस, पेईंग गेस्ट हावसीस, निवासाची वेवस्था करपी घरधनी आनी धर्मीक संस्थांनी आपले कडेन येवपी गिरायकांची वळख पटोवपा खातीर गिरायकां कडेन मतदार कार्ड, वाहन चलोवपाचो परवानो, स्मार्ट कार्ड, आधार कार्ड, पासपोर्ट ह्या सारख्या वळखपत्राची मागणी करपाक सांगलां.
 वळख पटयले बगर गिरायकांक आपल्या हॉटेलांत वा घरांत रावपाक दिवचें न्हय. तशेंच भाडेकारांची म्हायती लागींच्या पुलीस स्टेशनार दिवपाची गरज आसा.
 धनयांनी आपलीं गिरायकां आनी भाडेकारांची म्हायती सांबाळून दवरची आनी गरज उप्रासता तेन्ना अशी म्हायती पुलीस यंत्रणेक दिवची. हो आदेश 8 सप्टेंबर 2022 सावन तत्काळ लागू जाला आनी मदीं फाटीं घेतलो ना जाल्यार 60 दीस मेरेन म्हणल्यार 6 नोव्हेंबर 2022 मेरेन लागू उरतलो.
 ह्या आदेशाक जो पाळो दिना तांचेर भारतीय दंड संहितेच्या कलम 188 खाला कारवाय जातली अशेंय आदेशांत म्हणलां.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 